Publication: Magyar Közlöny
Issue: MK-2004-24 (Year: 2004, Number: 24)
Era: 2004-2010
Section: 10. számú melléklet a 25/2004. (III. 3.) FVM rendelethez
Paragraph Index: 1537

10. számú melléklet a 25/2004. (III. 3.) FVM rendelethez A gazdaságilag életképes üzem kritériumai Az Európai Unió joganyagának átvételével Magyarországon 2001-tõl már országos lefedettséggel mûködik — a Mezõgazdasági Számvitel Információs Hálózat létrehozását és mûködtetését elõíró 79/65/EK tanácsi rendeletnek megfelelõen — a magyar tesztüzemi hálózat. A tesztüzemi hálózat keretében olyan gazdaságok megfigyelését végezzük, amelyek meghaladnak egy minimális ökonómiai méretet. Az ökonómiai méretet az EU az üzem potenciális jövedelemtermelõ kapacitása alapján határozta meg, és Európai Méretegységnek (EME-nek) nevezi. A meghatározás szerint egy EME 1200 euró standard fedezeti hozzájárulással egyezik meg. Egy EME, 255 Ft/euróval számolva egyenlõ: 306 000 Ft-tal. 2004/24. szám A tesztüzemi rendszerben 2 EUME feletti üzemek megfigyelését végezzük, és az ültetvénytelepítési támogatási rendszerben is ezt az üzemméretet nevezzük életképes üzemnek. Adott gazdaság minimális ökonómiai méretének kiszámítása az ágazatok szerinti mezõgazdasági tevékenységek Standard Fedezeti Hozzájárulásának (SFH) meghatározásán alapszik, és elõírt metodikával történik. Az SFH értékét úgy számítjuk ki, hogy a tesztüzemi adatok alapján meghatározott — az alábbi táblázatban feltüntetett — fajlagos értékeket megszorozzuk a gazdaság vetésszerkezete szerinti területi adatokkal és a gazdálkodó által tartott állatainak a táblázatban szereplõ egyedei számával, és a kapott eredményeket összeadjuk. Amennyiben az üzem számított SFH-ja nagyobb mint 2 EME (azaz 612 000 Ft), az üzemet gazdaságilag életképesnek tekintjük. Ezért a gazdálkodónak a pályázatához kell csatolni a vetésszerkezetre és a tartott állatok számára vonatkozó adatait, hogy a táblázat alapján kiszámítható legyen az üzemi SFH, illetve meghatározható legyen a gazdasági életképesség.

Source: https://magyarkozlony.hu/hivatalos-lapok/92f7e99b2112f26866f4ad92437803b72b0a38f1/dokumentumok/b3503644f34a2f8a5d4710b9da1b91530d2a8b1c/letoltes